Musti ja Mirri

 | nimi = Musti ja Mirri
 | logo = Musti ja Mirri logo.png
 | perustettu = 1988
 | perustaja = Matti Varpula
 | toimitusjohtaja = David Rönnberg
 | kotipaikka = Helsinki
 | palvelualue = Suomi
 | toimiala = vähittäiskauppa
 | tuotteet = lemmikkiruoat ja -tarvikkeet
 | emoyhtiö = Musti Group
 | kotisivu = https://www.mustijamirri.fi/
Musti ja Mirri on Suomessa toimiva lemmikkieläintarvikkeiden erikoisliikeketju, joka tarjoaa lemmikeille tuotteita ja palveluita myymäläverkostossaan ja verkkokaupassaan. Se kuuluu osaksi Musti Group Oyj:tä, johon sisältyvät myös Arken Zoo, Musti Norge, Petenkoiratarvike, Vetzoo ja Pet City. . Musti ja Mirri on Suomen johtava lemmikkitarvikeketju ja vuonna 2025 sillä oli 135 mymälää eri puolilla Suomea.
Historia.
Ketjun perusti koiraharrastaja Matti Varpula, joka osti Tampereen Pyynikintorilla sijainneen lemmikkiliikkeen vuonna 1988 ja ryhtyi rakentamaan sen pohjalta Musti ja Mirri -ketjua. Menestyksen avaimina olivat asiantunteva palvelu ja laaja tuotevalikoima. Vuoteen 2010 mennessä ketjulla oli jo 90 myymälää Suomessa.
Vuonna 2010 yrityksen ostivat Pohjola Capital Partners (nyk. Vaaka Partners) sekä toimitusjohtaja Mika Sutinen. Sutinen tehosti Mustin ja Mirrin toimintaa hankkimalla tuotteet suoraan valmistajilta tukkukauppojen sijaan. Ketju alkoi panostamaan yhä enemmän myös omiin tuotemerkkeihin. 
Laajentuminen Pohjoismaihin alkoi vuonna 2012, kun Mustin emoyhtiö (silloin Leash Holding Oy) osti ruotsalaisen Grizzly Zoo -ketjun, ja vuonna 2015 Zoo Support Scandinavia AB:n, johon kuuluivat Arken Zoo ja Djurmagazinet. Vuonna 2015 ketjulla oli myymälöitä yhteensä 129 Suomessa ja Ruotsissa sekä 500 työntekijää. Laajentuminen jatkui Norjan puolelle, kun ensimmäiset liikkeet avattiin vuonna 2016. Syksyllä 2017 Musti Group osti Ruotsista 12 myymälän Djurkompaniet-ketjun ja samana vuonna aloitti uusi toimitusjohtaja David Rönnberg.
Vuonna 2014 Mustin ja Mirrin osakekanta myytiin ruotsalaiselle pääomasijoitusyhtiölle EQT:lle, ja helmikuussa 2020 Musti Group listautui Nasdaq Helsingin pörssiin. Vaaka Partners myi viimeisetkin osakkeensa yhtiössä 2020.
Vuonna 2024 portugalilainen Sonae-konserni hankki enemmistön Musti Groupista julkisella ostotarjouksella, hankkien 80,65 % omistuksen Pohjoismaiden johtavan lemmikkitarvikekaupan pääomasta. Sonae on Portugalissa sijaitseva monikansallinen yritys, johon kuuluu yrityksiä vähittäiskaupan, televiestinnän, kiinteistöjen, teknologian ja rahoituspalvelujen aloilla. Sonae on listattu Euronext Lissabonissa, ja sillä on yli 45 000 työntekijää. 
Loppuvuodesta 2024 Musti Group osti Pet Vity OÜ:n (mukaan lukien tytäryhtiöt Eesti Veterinaaria Kliinikum OÜ, Pet City UAB ja Pet City SIAyritysoston) sekä Pet City Klinika UAB:n osakkeet Magnum Groupilta noin18 miljoonalla eurolla. Pet Cityllä on 46 myymälää ja 16 eläinlääkäriklinikkaa Baltian maissa sekä Baltian kattava verkkokauppa. 
Toiminta.
Musti ja Mirri vastaa lemmikkieläinten ja niiden omistajien tarpeisiin omnikanavaisen liiketoimintamallin avulla. Asiakaskohderyhmä koostuu pääosin koirien ja kissojen omistajista, mutta myös pieneläinten omistajat kuuluvat kohdeyleisöön. Ensisijaisia asiakkaita ovat lemmikkivanhemmat, jotka pitävät lemmikkejään perheenjäseninä.
Tuotevalikoima sisältää Mustin omia ja eksklusiivisia (O&amp;E) brändejä sekä kolmansien osapuolten tuotteita. Suurin tuotekategoria on lemmikkien ruoat, mutta valikoimaan kuuluu myös vaatteita, leluja ja käyttötarvikkeita, kuten ravintolisiä ja kissanhiekkoja. Vuonna 2024 omat ja eksklusiiviset brändit muodostivat 51,5 % kokonaismyynnistä. Mustin omia tuotemerkkejä ovat mm. Pure Natural, SMAAK ja Nutrima. Huhtikuussa 2023 Musti osti Premium Pet Food Suomi Oy:n tehtaan Liedosta, joka valmistaa mm. SMAAK- ja Pure Natural -brändien ruokia. Omia ja eksklusiivisia tuotteita myydään vain Mustin omissa kanavissa, mutta vuonna 2025 SMAAK-brändin tuotteiden myynti myös Portugalin Continente-ruokakauppaketjuissa, joka on osa Sonae-konsernia.
Mustin ja Mirrin verkkokauppa on keskeinen osa liiketoimintamallia ja vuonna 2024 sen osuus kokonaismyynnistä oli 23 %. Verkkokauppa tukee kivijalkamyymälöitä laajemmalla valikoimalla ja tarjoaa kilpailuetua nopeilla toimituksilla – Suomessa noin 80 % ja Ruotsissa 50 % tilauksista toimitetaan 24 tunnin sisällä.
Valikoiduissa myymälöissä tarjotaan myös palveluita, kuten turkinhoitoa, hierontaa, fysioterapiaa, ravitsemusneuvontaa, kynsien leikkausta, pentutreffejä ja lemmikkien koulutusta. Lisäksi tarjolla on rajattuja eläinlääkäripalveluita, kuten terveystarkastuksia, rokotuksia ja mikrosirutusta.
Konseptin ytimessä on asiakaskeskeisyys, jonka kulmakiviä ovat luotettavuus ja asiantuntevuus. Kanta-asiakasohjelma on erittäin suosittu: vuoden 2024 lopussa siihen kuului 1,8 miljoonaa asiakasta. Ohjelma tarjoaa kohdennettua viestintää, erikoistarjouksia sekä henkilökohtaisen verkkokauppaseurannan.
Organisaatio ja omistus.
Musti ja Mirri kuuluu Musti Group -konserniin, joka on Pohjoismaiden suurin lemmikkitarvikeketju. Emoyhtiö on Musti Group Oyj. Maaliskuussa 2024 Sonaen johtama konsortio hankki 80,65 % Musti Groupin osakkeista julkisella ostotarjouksella.
Vuodesta 2017 konsernin toimitusjohtajana on toiminut David Rönnberg. Hallituksen puheenjohtajana toimii Maria Cláudia Teixeira de Azevedo, joka on myös Sonae-konsernin toimitusjohtaja.
Talousluvut.
Musti Groupin liikevaihto oli 561 miljoonaa euroa tilikaudella 2024 (15 kk). Tilikauden lopussa yhtiöllä oli 2 178 työntekijää, 1,9 miljoonaa asiakasta ja 415 myymälää. Mustin ja Mirrin osuus konsernin liikevaihdosta oli suurin kaikista maista, 39,4 % syyskuussa 2025. Suomessa yhtiö keskittyy palvelemaan nykyisiä asiakkaita entistä paremmin ja kasvattamaan osuuttaan heidän kokonaiskulutuksestaan sekä hankkimaan uusia asiakkaita.
Brändi.
Musti ja Mirri rakentaa brändiään lemmikkien hyvinvoinnin ympärille – lemmikin parhaana ystävänä. Yhtiö profiloituu asiakasläheisenä ja asiantuntevana kumppanina, joka tarjoaa tuotteiden lisäksi neuvoja ja vinkkejä arjen helpottamiseksi. Yhtiö korostaa vastuullisuutta, helppoutta ja kokonaisvaltaista palvelua, mikä näkyy kanta-asiakasohjelmissa ja hyvinvointipalveluissa.
Tunnetuimpiin kampanjoihin kuuluu uudenvuoden ilotulituksiin liittyvä “Täällä pelkään minä” -kampanja, joka nosti esiin ilotulitusten aiheuttaman stressin lemmikeille. Kampanja toteutettiin näyttävästi Helsingin Musiikkitalon ympäristössä 3D-elementtien ja äänten avulla. Musti ja Mirri tekee myös yhteistyötä vaikuttajien ja kumppaneiden kanssa, esimerkiksi live shopping -lähetysten ja Instagram-julkaisujen muodossa.
Yhteiskunnallinen osallistuminen.
Musti ja Mirri tekee yhteistyötä eläinsuojelujärjestöjen kanssa, järjestää keräyksiä kodittomille lemmikeille ja lahjoittaa ruokaa eläinsuojille. Pitkäaikainen kumppanuus Suomen Eläinsuojeluyhdistyksen (SEY) kanssa näkyy mm. Tassunauha-kampanjassa, jonka tuotot ohjataan SEY:lle.
Yhtiö on ollut useita vuosia Helsinki Priden virallinen kumppani, ja sen kampanjat ovat korostaneet monimuotoisuutta, yhdenvertaisuutta ja lemmikkien merkitystä perheenjäseninä. Pride-kampanjoissa on hyödynnetty esimerkiksi Tom of Finland -taiteen inspiroimia koira- ja kissahahmoja, ja viestitty lemmikkien roolista erityisesti seksuaali- ja sukupuolivähemmistöjen perheissä.
Musti Group painottaa, että yritysvastuu on jatkuvia tekoja, ei yksittäisiä projekteja. Keskeisiä teemoja ovat lemmikkien hyvinvointi, turvalliset tuotteet ja palvelut, henkilöstön hyvinvointi sekä monimuotoisuus. Lisäksi ympäristövastuu on olennainen osa liiketoimintaa: Musti pyrkii vähentämään ympäristövaikutuksia ja kehittämään kestäviä ratkaisuja tuotteissa, palveluissa ja logistiikassa. Omien tuotemerkkien kehityksessä huomioidaan raaka-aineiden alkuperä ja ympäristöystävälliset pakkaukset. Logistiikkaa tehostetaan hiilijalanjäljen pienentämiseksi, ja tuotteita hankitaan suoraan valmistajilta toimitusketjun optimointia varten.
Syksyn 2023 SMAAK eläinruokakohu.
Syksyllä 2023 Musti ja Mirri joutui vakavan kohun keskelle, kun useat lemmikit sairastuivat SMAAK-ruokien seurauksena. Ongelmat johtuivat vähintään 1 400 säkistä pilaantunutta ruokaa, jotka aiheuttivat lemmikeille vakavia oireita. Lemmikeillä havaittiin muun muassa kohonneita tulehdus- ja maksa-arvoja sekä halvausoireita. Syynä oli glykoalkaloidien korkea pitoisuus ulkomailta tuodussa perunahiutale-erässä. Yhtiö pyysi julkisesti anteeksi asiakkailtaan ja lupasi korvata sairastuneiden eläinten eläinlääkärikulut. 
Taloudelliset seuraukset näkyivät nopeasti. Huhti–kesäkuussa 2024 Musti Groupin liikevoitto laski 1,7 miljoonaan euroon, kun vuotta aiemmin se oli 9,9 miljoonaa euroa. Yhtiö itse luonnehti syyksi erityisesti kuluttajien heikentyneen luottamuksen.